[{"text_idx": "#000000", "text": "23.-27. augustil toimus jaanuaris alguse saanud rahvusvahelise juhtidele suunatud teenusedisaini koolitusprogrammi Service Design for Executives (SD4X) viimane koolitusmoodul."}, {"text_idx": "#000002", "text": "Koolitusprogrammi la\u0308bimiseks tuli ko\u0303igil osalevatel ettevo\u0303tetel teha lo\u0303puesitlus, mis vo\u0303ttis kokku nende enam kui pooleaastase arendusto\u0308o\u0308 tulemusele."}, {"text_idx": "#000003", "text": "Ettevo\u0303tete esindajad ra\u0308a\u0308kisid sellest, kuidas nad jo\u0303udsid probleemini, mis pa\u0308riselt lahendamist vajas, millist lahendust nad selleks na\u0308evad, kellega ja kuidas nad lahendust valideerinud on ja milliste mo\u0303o\u0303dikutega edukust hindavad ning samuti, mis on nende isiklikud o\u0303ppetunnid, mida nad koolitusprogrammi ka\u0308igus said."}, {"text_idx": "#000004", "text": "Viimase mooduli raames toimus ka laiemale avalikkusele suunatud projekti tulemusi tutvustav seminar. Seminari u\u0308ks peaesineja Triin Lauri (Tallinna U\u0308likooli avaliku poliitika dotsent ja Konstanzi U\u0308likooli ja\u0308reldoktorant) ra\u0308a\u0308kis oskustepagasi muutumisvajadusest ja sellega seotud u\u0308hiskondlikest ja hariduslikest va\u0308ljakutsetest."}, {"text_idx": "#000007", "text": "Seminaril tegid esitluse ka kolm koolitusprogrammi osalejat ning toimus paneel, kus osalejad jagasid oma kogemust, mis kasu nad koolitusprogrammist said ning mida nad teenusedisainialaseid teadmisi kasutades oma organisatsioonides nu\u0308u\u0308d teisiti teevad. Seminar lo\u0303ppes lo\u0303putseremooniaga, kus Hollandi Kuningriigi saadiku aseta\u0308itja Iris de Groot andis koolitusprogrammis osalejatele u\u0308le tunnistused."}]